cyanic-selkie/wikianc huggingface dataset:
కె. చక్రవర్తి
సంగీత దర్శకుడు
ఫలోమా అనే మలయాళ చిత్రం హిందీ దబ్బింగుకి వచ్చింది, దానికి అప్పారావుని సంగీత దర్శకునిగా తీసుకున్నారు. టైటిల్స్‌లో అన్నీ హిందీ పేర్లే ఉన్నాయి, వాటి మధ్య అప్పారావు అనే తెలుగు పేరు ఎందుకని సినిమావారు అతనుకు చెప్పి చక్రవర్తిగా వేశారు. మూగ ప్రేమ (1970) చిత్రంకి అతను సంగీత దర్శకత్వం వహించారు, అందులోనూ చక్రవర్తి పేరు ఖాయమైంది. ఈ విధంగా అప్పారావు చక్రవర్తిగా మారాడు. మూగ ప్రేమలో పాటలు బాగున్నాయి అని పేరు వచ్చిన తరువాత, భలే గూఢచారి (1970), తల్లీ కూతుళ్ళు (1971)లకు సంగీత దర్శకత్వం వహించారు. మూగ ప్రేమలో ఈ సంజెలో..., నాగులేటి వాగులోన... పాటలు పేరు తెచ్చినట్లు, తల్లీ కూతురు పాటలు కూడా పేరు తెచ్చాయి. అయినా అతను అంతగా పేరు తెచ్చుకోలేదు. కొంత కాలం ప్రయత్నాలు అటూ-ఇటూ సాగాయి. వీటి మధ్య దర్శకుడు సి.ఎస్.రావు దగ్గర సహాయ దర్శకుడిగా చేరి నిలువు దోపిడి, మళ్ళీపెళ్ళి, కంచుకోట, పెత్తందార్లు సినిమాలకు పనిచేశాడు. మధ్య మధ్యలో తనకి ఇష్టమైన శాఖ సంగీతాన్ని విడవకుండా పాటలూ పాడేవాడు. శారద చిత్రంతో సినీ రంగంలో స్థిరపడ్డారు.
1976 -88 మధ్య కాలంలో అద్భుతమైన అవకాశాలు చక్రవర్తి వెంట నడిచాయి. ముఖ్యంగా రెండవ ఇన్నింగ్స్‌ నడుపుతున్న ఎన్‌.టి.రామారావు చిత్రాలు ‘అన్నదమ్ముల అనుబంధం’, ‘యమగోల’, ‘డ్రైవర్‌ రాముడు’, ‘వేటగాడు’, ‘ఛాలెంజ్‌ రాముడు’ వంటి చిత్రాలకు చక్రవర్తి అద్భుత సంగీతాన్ని సమకూర్చారు.1977 లో వచ్చిన యమగోల తో మంచి పేరు పొందారు. హిందీలో గురుదత్‌ నిర్మించిన ‘ప్యాసా’ (1957)ను చటర్జీ ‘మల్లెపూవు’ (1978) పేరుతో పునర్నిర్మించినప్పుడు చక్రవర్తి సమకూర్చిన సంగీతం అబ్బుర పరచింది. హిందీ మాతృకలో ఒక్క పాటను కూడా అనుకరించకుండా పాటలను చక్రవర్తి స్వరపరచిన విధానం ఎందరో నిర్మాతలు, దర్శకులకు స్పూర్తి దాయకమైంది. నటులకు అనుగుణంగా చక్రవర్తి పాటలు స్వరపరచి సినిమాలు హిట్లయ్యేందుకు సహకరించారు. కేవలం వ్యాపార చిత్రాలకే కాకుండా మాదాల రంగారావు నిర్మించిన ‘ఎర్రమల్లెలు’, ‘విప్లవశంఖం’, ‘ప్రజారాజ్యం’ ‘మహాప్రస్థానం’. టి. కృష్ణ నిర్మించిన ‘నేటిభారతం’, ‘వందేమాతరం’, ‘రేపటి పౌరులు’ వంటి ప్రబోధాత్మక చిత్రాలకు కూడా అర్ధవంతమైన సంగీతాన్ని అందించడం చక్రవర్తి ప్రత్యేకత.
రీరికార్డింగు చెయ్యడంలో చక్రవర్తిది మేటి చేయి. ‘సర్దార్‌ పాపారాయుడు’ వంటి చిత్రాల్లో థీమ్‌ మ్యూజిక్‌ వంటి అంశాన్ని ప్రవేశపెట్టారు. ‘తీర్పు’ చిత్రంలో అతి తక్కువ వాద్యాలతో పాటలు స్వరపరచి సినీ సంగీతానికి కొత్త అర్ధం తెచ్చారు. అక్కినేని నాగేశ్వరరావుతో ప్రేమాభిషేకం, ఎన్.టి.రామారావు‌తో కొండవీటి సింహం వంటి విజయవంతమైన చిత్రాలకు సంగీత దర్శకులుగా వ్యవహరించి 850 తెలుగు చిత్రాలకు సంగీతాన్ని అందించారు. 1989 లో తెలుగులో 95 సినిమాలు విడుదల అయితే  వాటిలో 66 చిత్రాలకు చక్రవర్తి గారే సంగీతాన్ని కూర్చటం ప్రపంచ చిత్ర పరిశ్రమలోఒక రికార్డ్. ఎన్టీఆర్‌ తెలుగుదేశం పార్టీ స్థాపించినప్పుడు ‘చెయ్యెత్తి జైకొట్టు తెలుగోడా’, ‘మా తెలుగుతల్లికి మల్లెపూదండ’ పాటలకు సంగీత సొబగులద్ది రికార్డులుగా విడుదలచేస్తే నేటికీ అవే పాటలను ఎన్నికల ప్రచారంకోసం ఆ పార్టీ పెద్దలు వాడుకుంటున్నారు.
డబ్బింగ్ చిత్రాలకు గాత్రం
సంగీతానికి ప్రత్యామ్నాయంగా డబ్బింగ్‌ రంగమయితే బాగుంటుందని, అటువైపు అడుగులు వేశాడు చక్రవర్తి. ఆ కాలంలో అనువాద చిత్రాలు ఎక్కువగా ఉండేవి, అందులో అప్పారావుకి అవాకాశాలు వచ్చాయి, నాటకాలలో అనుభవం ఉండడం చేత అతను సంభాషణలను బాగా చెప్పగలిగారు.ఈ విధంగా అప్పారావు పాటలు పాడడంతో పాటు అనువాద చిత్రాలలో పాత్రలకు గాత్రం అందించటం మొదలుపెట్టాడు. అతని కంఠం, చెప్పే విధానం బాగా ఉండడంతో హీరో పాత్రలకు గాత్రదానం చేసే స్థాయికి ఎదిగాడు. అతను ఎం.జి.రామచంద్రన్, జయశంకర్, జెమిని గణేశన్ లకు గాత్రం అందించాడు. హాస్యనటులైన నగేష్, కులదైవం రాజగోపాల్ లకూ అతను గాత్రదానం చేసారు. ముఖ్యంగా అతను నగేష్కు బాగా డబ్బింగు చెప్పేవారు. కమల హాసన్, రజనీకాంత్, హిందీ నటుడు సంజీవకుమార్, కన్నడ రాజకుమార్‌ వంటి నటులకు కూడా గాత్రదానం చేశాడు. సంగీత దర్శకుడుగా వుంటూనే డబ్బింగ్‌ ఆర్టిస్టుగా 1978-85 మధ్యకాలంలో సుమారు మూడు వందల చిత్రాలకు పైగా చక్రవర్తి పనిచేశారు. వాటిలో ‘కన్నెపిల’్ల, ‘సర్వర్‌ సుందరం’, ‘ఊర్వశి’, ‘కల్పన’, ‘మన్మధలీల’ వంటి చిత్రాలున్నాయి. దాదాపు 600 చిత్రాలకు డబ్బింగ్ చెప్పారు.
మరణం
చక్రవర్తి సంగీత దర్శకత్వం అందించిన చిత్రాల సంఖ్య 959. ఆ మిగిలిన సంఖ్య కూడా పూర్తిచేసి 1000 చిత్రాల దర్శకుడిగా రికార్డు నెలకొల్పాలని చక్రవర్తికి ఆశగా వుండేది. అమ్మోరు చిత్రానికి చివరి సారిగా సంగీతాన్ని అందించిన చక్రవర్తి 2002 ఫిబ్రవరి 3న కన్నుమూశారు.
ఉత్తమ సంగీత దర్శకుడిగా ‘నేటిభారతం’ (1983), ‘శ్రావణ మేఘాలు’ (1986) చిత్రాలకు నంది బహుమతులు లభించాయి.
వీరి శిష్యుడు ఏ.ఆర్.రెహమాన్ ఆస్కార్ అవార్డు పొందాడు. చక్రవర్తి రెండవ కుమారుడు అయిన శ్రీ సినీ సంగీత రంగంలో పనిచేస్తున్నాడు.
భారత తపాలశాఖ వారు గుంటూరులో 2014 సెప్టెంబర్ 9న చక్రవర్తి గారిపై ఒక ప్రత్యేక తపాలా కవరు విడుదల చేసారు.
మూలాలు
వర్గం:తెలుగు సినిమా సంగీత దర్శకులు వర్గం:తెలుగు సినిమా నటులు వర్గం:1936 జననాలు వర్గం:2002 మరణాలు వర్గం:గుంటూరు జిల్లా సినిమా నటులు వర్గం:గుంటూరు జిల్లా సినిమా సంగీత దర్శకులు వర్గం:నేపథ్య గాయకులు
దేవతలు
దేవతలు అంటే దివిలో (స్వర్గం) నివసించేవాళ్ళు అని అర్థం. దేవతలు సృష్టి నిర్వహణ శక్తులు. వీరిలో అష్టదిక్పాలకులు, స్వర్గాధిపతి ఇంద్రుడు, అనేక ఇతరలు ఉన్నారు.
మూలాలు
వర్గం:హిందూ దేవతలు వర్గం:పురాణాలు
United States
వర్గం:అమెరికా సంయుక్త రాష్ట్రాలు
అతడే శ్రీమన్నారాయణ
అతడే శ్రీమన్నారాయణ 2019లో విడుదలైన కన్నడ సినిమా. పుష్కర్ ఫిలిమ్స్, శ్రీ దేవి ఎంటెర్టైనెర్స్, పారంవా స్టూడియోస్ బ్యానర్ల పై హెచ్.కె.ప్రకాష్‌, పుష్కర మల్లికార్జునయ్య నిర్మించిన ఈ సినిమాకు సచిన్‌ రవి దర్శకత్వం వహించాడు. రక్షిత్‌ శెట్టి, శాన్వి శ్రీవాస్తవ, అచ్యుత్‌ కుమార్‌, బాలాజీ మనోహర్‌, ప్రమోద్‌ శెట్టి, మధుసూదన్‌ రావు ప్రధాన పాత్రల్లో నటించిన ఈ సినిమా 2020 జనవరి 01న విడుదలైంది.
కథ
అమరావతికి చెందిన ఆధీరులు అనే దొంగల జాతి పెద్ద రామరాజు తన తదనంతరం వారసుడు ఎవరు అనేది ప్రకటించకుండానే చనిపోతాడు. దాంతో అతడి వారసులు పెత్తనం & నిధి కోసం కొట్టుకు చస్తుంటారు. ఈ గొడవలోకి తనకు తెలియకుండానే ఎంటర్ అవుతాడు పోలీస్ ఇన్స్పెకర్ శ్రీమన్నారాయణ (రక్షిత్ శెట్టి). అసలు నిధి ఎవరిది? అది ఎక్కడ ఉంది? చివరికి ఎవరికి దొరికింది? అనేదే మిగతా సినిమా కథ.
మూలాలు
వర్గం:2020 తెలుగు సినిమాలు
సుందరం నైనార్ సుందరం
సుందరం నైనార్ సుందరం (3 ఆగష్టు 1932—సెప్టెంబరు 2001) భారతీయ న్యాయవాది మరియు గుజరాత్ రాష్ట్ర హైకోర్టు, ఉమ్మడి ఆంధ్రప్రదేశ్ రాష్ట్ర హైకోర్టులకు ప్రధాన న్యాయమూర్తి
వృత్తి జీవితం
నైనార్ సుందరం 1932లో అప్పటి మద్రాసు రాష్ట్రంలోని తిరునల్వేలిలో జన్మించాడు. ఈయన తండ్రి హెర్బర్ట్ సుందరం జిల్లా మరియు సెషన్స్ న్యాయమూర్తి. ఈయన విద్యాభ్యాసం ఉడమాలపేటలోని బోర్డు ఉన్నత పాఠశాల, కాంచీపురంలోని ఆండర్సన్ ఉన్నత పాఠశాలలోనూ, మైసూరులోని పి.ఎస్. హయ్యర్ సెకండరీ పాఠశాలలోను సాగింది. చెన్నైలోని లయోలా కళాశాలనుండి బి.కామ్ పట్టభద్రుడై, మద్రాసు న్యాయవాద కళాశాలనుండి న్యాయవాద పట్టాన్ని (బి.ఎల్) పొందాడు. ఈయన జస్టిస్ టి.రామప్రసాదరావు వద్ద అప్రెంటీసుగా పనిచేశాడు. మద్రాసుకు చేరేమునుపు కొంతకాలం కోయంబత్తూరులో ప్రాక్టీసు చేశాడు. అక్కడ ప్రత్యేక పబ్లిక్ ప్రాసిక్యూటరు, ఎన్.కృష్ణస్వామిరెడ్డికి సహాయకుడిగా పనిచేశాడు. 1955లో నైనార్ సుందరం, మద్రాసు ఉన్నత న్యాయస్థానంలో, సివిల్ మరియు క్రిమినల్ న్యాయవాదిగా వృత్తిని ప్రారంభించాడు.
1978, జనవరి 4న మద్రాసు ఉన్నత న్యాయస్థానంలో అదనపు న్యాయమూర్తిగా నియమితుడై, 1979, జనవరి 25న శాశ్వత న్యాయమూర్తిగా స్థానం పొందాడు. 1992, జూన్ 2న గుజరాత్ ఉన్నత న్యాయస్థానానికి ప్రధాన న్యాయమూర్తిగా పదవోన్నతి పొందాడు. ఆ తరువాత 1993 డిసెంబర్లో అప్పటి ఉమ్మడి ఆంధ్రప్రదేశ్ రాష్ట్ర ఉన్నత న్యాయస్థానానికి, ప్రధాన న్యాయమూర్తిగా నియమితుడయ్యాడు. పదవీ విరమణ తర్వాత, 1997, ఏప్రిల్ 17న, జస్టిస్ నైనార్ సుందరం తమిళనాడు రాష్ట్ర మానవహక్కుల సంఘానికి తొలి అధ్యక్షుడిగా నియమించబడ్డాడు. ఆ పదవిలో ఉంటూనే, 2001, సెప్టెంబరులో మరణించాడు.
నైనార్ సుందరానికి వేదాంత విషయాలంటే ఆసక్తి. అనేక సాంస్కృతిక కార్యక్రమాలలో అభిరుచి చూపేవాడు.
మూలాలు
వర్గం:1932 జననాలు వర్గం:2001 మరణాలు వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు వర్గం:భారతీయ న్యాయమూర్తులు
ములుగు మండలం (సిద్ధిపేట జిల్లా)
ములుగు మండలం, తెలంగాణ రాష్ట్రం, సిద్ధిపేట జిల్లాలోని మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం గజ్వేల్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సిద్దిపేట డివిజనులో ఉండేది.ఈ మండలంలో 24   రెవెన్యూ గ్రామాలు ఉన్నాయి.నిర్జన గ్రామాలు లేవు. ములుగు, ఈ మండలానికి కేంద్రం.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 148 చ.కి.మీ. కాగా, జనాభా 34,767. జనాభాలో పురుషులు 17,520 కాగా, స్త్రీల సంఖ్య 17,247. మండలంలో 8,016 గృహాలున్నాయి.
మండలంలోని రెవిన్యూ గ్రామాలు
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం
అప్రస్తుత ప్రశంసాలంకారం
అప్రస్తుత ప్రశంసాలంకారం తెలుగు భాషలో ఒక విధమైన అలంకారము.
ఉదాహరణ
"వలచిన యువకుని గాలి సోకినంత మాత్రముననే వెన్నలా కరిగిపోయే మనసుతో వశమయే మనుజ అలివేణుల కౌగిటి సుఖము ఎన్ని జన్మలెత్తినా లభింపవు" అని వరూధిని అన్నది.
వివరణ
ఇక్కడ అప్రస్తుతమగు లోకంలోని అలివేణుల వర్ణన చేత ప్రస్తుతం అయిన వరూధిని తానట్టి దానననియు, తనను కౌగిటిలో చేర్చటం అనేది ఎన్నో జన్మలెత్తితే గాని లభింపదనియు, అది నీకు (ప్రవరునికి) లభించిందనీ అర్ధం ఇక్కడ తోచడం వల్ల ఇది అప్రస్తుత ప్రశంస.
మూలాలు
వర్గం:అలంకారములు
ఆర్య జాతి
ఆర్య జాతి అన్నది దక్షిణాసియా, పశ్చిమ ఆసియా, ఐరోపా ప్రజల పూర్వ సంస్కృతిని గురించి వివరించేందుకు 19వ శతాబ్ది తొలిభాగం నుంచి 20వ శతాబ్ది అర్థభాగం వరకూ ఉపయోగించిన జాతిపరమైన విభాగం.
పదవ్యుత్పత్తి
ఆర్య అన్న పదబంధం సాధారణంగా ఇండో-ఇరానియన్ భాషల మూలభాషను సూచించేందుకు ఉపయోగిస్తారు. సంస్కృతంలో దానికి సమానమైన పదమైన ఆర్య (దేవనాగరి: आर्य) అన్న పదం సంస్కృత భాషలో తమను తాము సంబోధించుకుందుకు వాడే జాతివాచకం., ప్రాచీన సంస్కృతంలో దాని అర్థం "గౌరవింపదగ్గవారు, ఉన్నతులు". ప్రాచీన పర్షియన్ భాషలో సమానమైన రూపం ఆరియ (ప్రాచీన పర్షియన్: 𐎠𐎼𐎡𐎹) అన్నది ఆధునికమైన ఇరాన్ అన్న పేరుకు పూర్వపదం, అలాగే ఇరానియన్ ప్రజలకు జాతివాచకం.
జాతిపరంగా ప్రయోగం
ఈ పద ప్రయోగం 19వ శతాబ్ది చివరిభాగం, 20వ శతాబ్ది తొలినాళ్ళ నాటి విజ్ఞానవంతులైన రచయితల్లో సర్వసాధారణం. ఉదాహరణకు 1920ల నాళ్ళలో విస్తృతంగా ప్రాచుర్యం పొంది, బాగా అమ్ముడుపోయిన హెచ్. జి. వెల్స్ రచన ద ఔట్‌లైన్ ఆఫ్ హిస్టరీలో చూడొచ్చు. ఆ ప్రభావశీలమైన పుస్తకంలో వెల్స్ బహువచనంలో (ద ఆర్యన్ పీపుల్స్: ఆర్యన్ ప్రజలు) వాడాడు. అయితే పూర్వరచయితలైన హూస్టన్ స్టీవర్ట్ ఛాంబర్లేన్ వంటివారు జాతివివక్షాపూరితంగా, రాజకీయంగా దురుద్దేశాలతో ఆర్యన్ పదాన్ని దుర్వినియోగం చేస్తూ ప్రయోగించిన ఏకవచనాన్ని (ద ఆర్యన్ పీపుల్) అతడు తీవ్రంగా వ్యతిరేకించాడు. 1922లో ఎ షార్ట్ హిస్టరీ ఆఫ్ ద వరల్డ్ అన్న పుస్తకంలో వెల్స్ అత్యంత వైవిధ్యభరితమైన వివిధ ఆర్యన్ ప్రజలను చిత్రీకరించారు. వెల్స్ చిత్రీకరణలో వారు.., స్థిరమైన నాగరికతలకు, దాడులు చేసే సంచార తెగలకూ మధ్యనున్న విస్తృతమైన సంఘర్షణను ఒకదానికొకటి సమన్వయం లేని వివిధ చలనాల ద్వారా సాగిస్తూ నాగరికతా పద్ధతులను నేర్చుకున్నారు. వెల్స్ దృష్టిలోని ఇదే- తిరిగి రూపభేదంతో, ఆలోచనలోనూ, విధానాల్లోనూ ఏ తేడా లేకుండా ఏజియన్, మంగోల్ ప్రజల నడుమా చూడవచ్చు. అలానే మొత్తం ప్రాచీన ప్రపంచంలో సెమిటిక్, ఏజియన్, ఈజిప్షియన్ నాగరికతల్లో ప్రాచీన ప్రపంచమంతటా ఇదే చూడవచ్చని అతని ఉద్దేశం.
కానీ జాతివివక్షను పెట్టుబడిదారీ పద్ధతులకు తగ్గట్టుగా మార్చుకుని తెచ్చుకుంటున్న అప్పటి సంధియుగంలో ఈ సూక్ష్మమైన భేదాలను నిలుపుకుని కొనసాగించడం కష్టమని నిరూపణ అయింది. 1888లో "ఆర్యన్ జాతి, ఆర్యన్ రక్తం, ఆర్యన్ కళ్ళు, జుట్టు గురించి మాట్లాడే మానవ విజ్ఞాన శాస్త్రవేత్త, పొడుగైన కపాలం ఉన్నవారి నిఘంటువు, చిన్నకపాలాలు ఉన్నవారి వ్యాకరణం అంటూ మాట్లాడే భాషాశాస్త్రవేత్తకు తగిలేంత పాపాన్ని మూటకట్టుకుంటాడు.", అన్న భాషావేత్త మాక్స్‌ముల్లర్ కూడా అప్పుడప్పుడు "ఆర్య జాతి" అన్న పదాన్ని వాడినవాడే. కాబట్టి చరిత్రకారుల్లో కొందరు వ్యతిరేకిస్తూన్నా ఆర్యజాతి అన్న భావన ప్రధాన స్రవంతి ఆలోచనలో చోటుచేసుకోసాగింది.
1944 నాటి ర్యాండ్ మెక్‌నల్లీ వరల్డ్ అట్లాస్‌లో ఆర్య జాతి ముఖ్యమైన పది మానవుల జాతి విభజనల్లో ఒకటిగా చూపించారు. పాల్ ఆండర్సన్ అనే సైన్స్ ఫిక్షన్ రచయిత స్కాండివేనియన్ పూర్వీకుల వంశంలో జన్మించినవాడు, జాతి వివక్ష వ్యతిరేకి. అతను తన రచనల్లో ఇండో-యూరోపియన్లకు సమానార్థకంగా ఆర్యన్ అన్న పదాన్ని స్థిరంగా వాడాడు.
చారిత్రక రచనల్లోనూ అప్పుడప్పుడు ఆర్య అన్న పదం ఇండో-యూరోపియన్‌కి సమానార్థకంగా వాడారు. 1989 నాటి సైంటిఫిక్ అమెరికన్ అన్న వ్యాసంలో ఆర్య పదం ఇండో-యూరోపియన్‌కి సమానార్థకంగా వాడారు.
సంస్కృతం, హిందీ-ఉర్దూ, బెంగాలీ, పంజాబీ, గుజరాతీ, రోమానీ, కాశ్మీరీ, సింహళీ, మరాఠీ వంటి ఇండో-ఆర్యన్ భాషల్లోని ఇండిక్ భాషల గురించి చెప్పాల్సివస్తే సాధారణంగా ఇండో-ఆర్యన్ అన్న పదాన్నే ఉపయోగిస్తారు.
మూలాలు
వర్గం:భారతీయ చరిత్ర
ఆశాపూర్ణా దేవి
ఆశాపూర్ణా దేవి  (బెంగాలీ: আশাপূর্ণা দেবী ), బెంగాలీ నవలా రచయిత, కవయిత్రి. ఆమె జనవరి 8 1909 న జన్మించారు.ఆమెకు అనేక బహుమతులు, అవార్డులు లభించాయి. 1976 లో జ్ఞానపీఠ అవార్డు, భారత ప్రభుత్వం చే పద్మశ్రీ అవార్దు అందుకున్నారు. జబల్‌పూర్ విశ్వవిద్యాలయం, రవీంద్రభారతి, బృందావన్, జదవ్‌పూర్ విశ్వవిద్యాలయములందు డి.లిట్ ను పొందారు.1989 లో విశ్వభారతి విశ్వవిద్యాలయం ఆమెను "దేశికోత్తమ" అనే బిరుదుతో గౌరవించింది. ఆమె నవలా రచయితగా, లఘు కథా రచయితగా చేసిన కృషికి 1994 లో సాహిత్య అకాడమీ ఆమెను ఉన్నతమైన పురస్కారమైన సాహిత్య అకాడమీ ఫెలోషిప్ ను యిచ్చి సత్కరించింది. ఆమె 1995 లో మరణించారు.
జీవిత విశేషాలు
ఆశాపూర్ణాదేవి 1909, జనవరి 8 న జన్మించారు. ఆమె ఆమె మేనమామ గారి స్వస్థలమైన కలకత్తా లోని పోటోల్‌డంగలో జన్మించారు.ఆమె అసలు పేరు అషా పూర్ణ దేవి. ఆమె కుటుంబంలో అమ్మమ్మ గారి ప్రభావం వలన పురాతన అచారాల వలన ఆడపిల్లలను పాఠశాలకు పంపించేవారు కాదు.కానీ ప్రైవేటు ఉపాధ్యాయులు ఇండ్లలో బాలురకు మాత్రమే బోధించే వ్యవస్థ ఉండేది. అపుడు బాలికగా ఉన్న అశాపూర్ణ ఆ పాఠాలను తన సోదరులతో పాటు వారికి వ్యతిరేక దిశలో కూర్చుని వినేది. ఈ విధంగా అక్షరజ్ఞానం కలిగింది.
ఆమె తండ్రి హరేంద్రనాథ్ గుప్తా ప్రముఖ కళాకారుడు. ఆయన ఆ కాలంలో సి.లాజరస్ అండ్ కోలో ఫర్నిచర్ తయారు చేసిన డిజైనర్ గా ఉండేవారు. ఆమె తల్లి అయిన సరోల సుందరి ఉన్నత కుటుంబం నుండి వచ్చిన పుస్తక ప్రేమికురాలు. ఈ కారణంగా ఆశాపూర్ణాదేవి, ఆమె సోదరీమణులకు పుస్తక పఠనం పట్ల ఆసక్తి పెరిగింది.
అతి కొద్ది కాలంలో హరీంద్రనాథ్ తన కుటుంబాన్ని ఆచార్య ప్రఫుల్ల చంద్ర రోడ్ లోని 157/1ఎ నంబరు గల ఇంటికి మారారు. ఈ ప్రాంతం సరోల సుందరీదేవి, ఆమె కుమార్తెలకు పుస్తక పఠనం పట్ల మరింత ఆసక్తిని కలుగుజేసింది. వారి హృదయ వాంఛకు అనుగుణంగా పఠనాశక్తి పెరిగింది. సరల సుందరీ దేవి కోరిక మేరకు వివిధ పుస్తకాలు, గ్రంథములు వివిధ గ్రంథాలయములనుండి నిరంతరం తెప్పించేవారు. అపుడు ఆమె కుమార్తెలకు బాల్య వయసులో పెద్దల పుస్తకాలను చదివేందుకు విరామం ఉండెడిదికాదు. ఆశాపూర్ణ, ఆమె సోదరీమణులు పుస్తకాలతో ప్రేమపూర్వక సంబంధాన్ని యేర్పరచుకున్నారు. ఆశాపూర్ణా దేవి పాఠశాలలో చదువుకోనప్పటికీ ఆమె స్వయం అధ్యయనం ద్వారా కొంత జ్ఞానాన్ని సంపాదించగలిగింది.
The period in which Ashapurna was growing up was socially and politically a restless one. It was a time of nationalist agitation and awakening. Though the children of Harendra Nath did not have direct contact with the outside world, they were quite sensitive to the restlessness going on throughout the country led by Mahatma Gandhi; and other political leaders who were ready to sacrifice their lives to bring independence. Thus different factors were responsible for nourishing specific culture which guided Ashapurna from her early childhood to youth, and carried her to a definite platform through various experiences and ideals of life.
According to Ashapurna –she and her sisters used to compete with each other by composing and reciting poems. This gave rise to an unusual tenacity which inspired Ashapurna to send a poem to Sishu Sathi secretly to the then editor Rajkumar Chakravorty for publishing. The year was 1922, Ashapurna was thirteen and the name of the poem was “Bairer Dak” (The Call from the Outside). The poem was not only published, there was request from the editor to send more poems and stories. That was the beginning which developed into a never-ending flourish for Ashapurna culminating into a permanent place for her into the realm of literature.
Ashapurna got married in 1924 when she was just fifteen. She had to go to Krishnanagar to her in-law’s place leaving behind Calcutta of which she was so fond. She was married to Kalidas Gupta. Since this period we find them changing places quite frequently. Three years later in 1927 the whole family settled in Calcutta for good at first in Ramesh Mitra Rload, Bhowanipur and later in a bigger house at 77 Beltola Road, where they lived till 1960. They had however, to shift with their own family to a separate flat near Golpark together with their only son Sushanta, daughter-in-law Nupur and a granddaughter Shatarupa. Later in 1967 another grand daughter Shatadeepa was added to the family. Finally in 1970 Kalidas Gupta and Ashapurna built their own house in Garia at 17 Kanungo Park. Ashapurna lived there till she died on 13 July 1995.
Along with the normal chores of domestic life Ashapurna was making a room of her own through sheer power of will which realized her a significant place in the world of creative literature.
As mentioned earlier that publication of the poem ‘Bairer Dak’ marked the beginning of the odyssey of one of the most prolific creative geniuses of Bengali literature to whose credit go 242 novels and novelettes, 37 collection of short stories, 62 books for children. The number of her short stories runs into over 3000.
In 1936 she first wrote a story for adults – “Patni O Preyoshi” published in the Puja issue of Ananda Bazar Patrika. “Prem O Prayojan” was her first novel for adults published in 1944.
Since this period her writing continued as a never-ending process. Most of her writings marked a spirited protest both for men and women, against the inequality and injustice stemming from the gender-based discrimination and narrowness of outlook for both ingrained in traditional Hindu society, Ashapurna Devi’s stories lay threadbare the oppression women have to face and made a fervent appeal for a new social order though not subscribing to the modern theoretical feminism of western mode. Her magnum opus – the trilogy – Pratham Pratishruti (1964), Subarnolata (1967) and Bakul Katha (1974) symbolizes an endless struggle for women to achieve equal rights.
Upon her death she was at the peak of fame leaving behind an inexhaustible fund of unique literary creations which gained her respect and appreciation from all her readers. Ashapurna Devi had been widely honored with a number of prizes and awards, the list of which follows this script.
బయటి లింకులు
వర్గం:Recipients of the Rabindra Puraskar వర్గం:University of Calcutta alumni వర్గం:బెంగాలీ రచయితలు వర్గం:భారతీయ మహిళా రచయితలు వర్గం:1909 జననాలు వర్గం:1995 మరణాలు వర్గం:కేంద్ర సాహిత్య అకాడమీ పురస్కార గ్రహీతలు వర్గం:భారతీయ నవలా రచయితలు
కిరారి శాసనసభ నియోజకవర్గం
కిరారి శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. కిరారి నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
ప్రసాదరాయ కులపతి
శ్రీ సిద్దేశ్వరానంద భారతి స్వామి వారు కుర్తాళం ప్రస్తుత పీఠాధిపతులు. ఆయన డాక్టర్ ప్రసాద రాయ కులపతి (వెంకట లక్ష్మి వర ప్రసాద్ రావు) గా సుపరిచితులు. అవధాన సరస్వతి, చక్రవర్తి సాహితి సార్వభౌమ, సారస్వతాహి కంఠాభరణ, రూపక సామ్రాట్, కవితా సుధాకర వంటి అనేక గొప్ప బిరుదులను ఆయనకు వివిధ సాహిత్య సంఘాలు అందజేశాయి.
జీవిత విశేషాలు
స్వామి వారి అసలు పేరు పోతరాజు వెంకట లక్ష్మీవరప్రసాదరావు. వారు అసలు పేరుతోను, భార్గవ విద్యాదేవ కులపతిగా, ప్రసాదరాయ కులపతిగా విశేషమైన ఖ్యాతి పొందారు. తరువాత కుర్తాళం పీఠాధిపతి సిద్ధేశ్వరానంద భారతిగా వెలుగొందుతున్నారు. గుంటూరు జిల్లా, నరసరావుపేట తాలూకాలోని ఏల్చూరు గ్రామంలో 1937 జనవరి 23 న పోతరాజు పురుషోత్తమరావు, స్వరాజ్యలక్ష్మీ దంపతులకు జన్మించారు. ఆయన తండ్రి గొప్ప కవి. ఆయన 2002 డిసెంబరు 19న దత్త జయంతి రోజున కుర్తాళం శ్రీ సిద్దేశ్వరి పీఠం సింహాసనాన్ని అధిష్టించారు. అతని ముత్తాత శ్రీరామకవి, కొప్పరవు కవులకు గురువు. అతని ముత్తాత రామకవి నుండి కుస్తీ పద్ధతులతో పాటు అన్ని కవితా ప్రతిభను వారసత్వంగా పొందారు. ఆయన తెలుగు సాహిత్యంలో అవధాని, ఆసుకవి, వక్త, భువనవిజయం వంటి సాహిత్య నాటకాల నిర్వాహకుడిగా ప్రత్యేకమైన సేవలను అందించారు.
విద్యాభ్యాసం
స్వామి వారు గుంటూరు హిందూ కాలేజీ హైస్కూలు లో 8వ తరగతిలో చేరి ఎస్.ఎస్.ఎల్.సి పరీక్షలో సర్వప్రథముడిగా ఉత్తీర్ణులై స్వర్ణపతకాన్ని గెలుచుకున్నారు. తరువాత హిందూ కాలేజీలో ఎం.పి.సి. గ్రూపులో ఇంటర్మీడియట్ చదివి ప్రథమశ్రేణిలో ఉత్తీర్ణుడైనారు. ఇంటర్మీడియట్ చదివే సమయంలోనే వారు ఆశువుగా పద్యాలు చెప్పడం అభ్యాసం చేశారు. గణితశాస్త్రంపై విముఖతతో బి.ఎ.లో తెలుగు ప్రధాన అంశంగా స్వీకరించి బి.ఎ. యూనివర్సిటీ ఫస్ట్‌గా ఉత్తీర్ణుడయ్యారు. తరువాత 1962-64 సంవత్సరాల మధ్య శ్రీ వేంకటేశ్వర విశ్వవిద్యాలయం, తిరుపతిలో ఎం.ఎ. చదివారు. తరువాత అదే విశ్వవిద్యాలయంలో ఆంధ్రభాగవత విమర్శ అనే విషయంపై పరిశోధన చేసి 1967లో పి.హెచ్.డి. పట్టా పుచ్చుకున్నారు.
గురువులు
సాహిత్యంలో వారి తండ్రి పోతరాజు పురుషోత్తమరావుగారు, మిన్నికంటి గురునాథశర్మ, పింగళి లక్ష్మీకాంతం ఇతనికి గురువులు. మంత్రశాస్త్రాన్ని వారు పసుమర్తి సుబ్బరాయశర్మ వద్ద అభ్యసించారు. మల్లయుద్ధాన్ని, ముష్టి యుద్ధాన్ని మోచర్ల శ్రీహరిరావు వద్ద నేర్చుకున్నారు.
ఉద్యోగం
స్వామి వారు గుంటూరు హిందూ కాలేజీ తెలుగు శాఖలో చాలా కాలం ఉపన్యాసకులుగా పనిచేసి ఆ కాలేజీ ప్రిన్సిపాల్‌గా పదోన్నతి పొంది అక్కడనే పదవీ విరమణ చేశారు.
ఆధ్యాత్మిక జీవితం
బాల్యంలో వీరు హనుమదుపాసకులు. హనుమాన్ మంత్రాన్ని కొన్ని కోట్లసార్లు జపించారు. కొన్నిసార్లు వారు పారలౌకిక విషయాలలో చాలా లోతుగా వెళ్లేవాడు. ఇతడు రాజయోగ మార్గంలో ధ్యానాన్ని, మంత్రసాధనను కొనసాగించారు. చాలా త్వరగా సిద్ధులను పొందారు. తంత్రవిద్యలో ప్రావీణ్యం సంపాదించ దలచి ఒక గురువు ద్వారా సాధన చేశారు. ఆ కఠోర దీక్షఫలితంగా వారు దివ్యత్వాన్ని సంపాదించగలిగారు. జిల్లెళ్ళమూడి అమ్మకు అత్యంత ప్రియశిష్యుడిగా అనుగ్రహం పొందారు. ఆమెపై అంబికాసాహస్రి అనే స్తుతికావ్యాన్ని రచించారు. పిమ్మట వారు రసయోగి రాధికాప్రసాద్ మహారాజ్ మార్గదర్శకంలో బృందావనం లోని రాధాదేవిని ఉపాసించారు. రాధాదేవి, వారికి దివ్యదర్శనాన్ని అనుగ్రహించడమేకాక షడాక్షరీ మంత్రాన్ని ఉపదేశించింది. ఇతడు ఈ దేవతను వజ్రవైరోచనీ రూపంలో ఆరాధించసాగాడు. ఈ దేవతను స్తుతిస్తూ ఐంద్రీ సాహస్రి అనే స్తుతికావ్యాన్ని రచించారు. స్వామి వారు గుంటూరులో స్వయంసిద్ధ కాళీపీఠాన్ని స్థాపించి ఆధ్యాత్మిక ప్రచారానికి దోహదం చేశారు.
సన్యాసాశ్రమం
తమిళనాడుకు చెందిన కుర్తాళంలోని సిద్ధేశ్వరీ పీఠం వ్యవస్థాపకులైన మౌనస్వామి అభీష్టం మేరకు అనాటి పీఠాధిపతి శివచిదానంద భారతి స్వామి వారు వీరికి సన్యాసదీక్షను ఇచ్చి సిద్ధేశ్వరానంద భారతి స్వామి అని నామకరణం చేశారు. అంతే కాకుండా తన తదనంతరం స్వామి వారిని కుర్తాళం సిద్ధేశ్వరీ పీఠానికి అధిపతిగా ప్రకటించారు. శివచిదానంద భారతి స్వామి వారు సిద్ధి పొందిన తర్వాత 2002, డిసెంబరు 19న దత్తజయంతి నాడు కుర్తాళం పీఠాధిపతిగా బాధ్యతలు స్వీకరించారు.
తన బాల్యంలో ఒక మల్లయోధుడు నుండి పవిత్ర ప్రదేశాలలో తపస్సుతో ఆధ్యాత్మికత అలవర్చుకున్నారు. యోగా, ప్రాణాయామం నేర్చుకున్నారు. తన నాలుక దిగువ భాగాన్ని కత్తిరించి లంబికా సాధన చేశారు.ఆయన తపస్సులో ఉన్నప్పుడు ఆవు పాలు, చాలా తక్కువ ఆహారాన్ని మాత్రమే తీసుకునేవారు. దత్తాత్రేయ మంత్రం ఉపసాకులు పసుమముల సుబ్బరాయ శాస్త్రి నుండి నాగ మంత్రం సిద్ధిని పొందారు. అప్పుడు అతను చిన్న మాస్త (వజ్రవైరోచని) మంత్రాన్ని జపించడం ప్రారంభించారు. కోటి జపం పూర్తిచేసి దేవీ ప్రచండచండీ అనుగ్రహాన్నిపొందారు. అతను గొప్ప యోగి అయిన శ్రీ రాధిక ప్రసాద్ మహారాజ్ (శ్రీ రల్లాబండి వీరభద్ర రావు) ప్రభావంతో రాధా మంత్ర సాధనను ప్రారంభించారు. తత్ఫలితంగా, అతను “వ్రజా భాగవతం” రాశారు. అతను దేవీ ప్రచండచండీ దేవతను స్తుతిస్తూ ఆమె పాదాల వద్ద “ఐంద్రీ సహస్రి”ను వెయ్యి కవితలతో సమర్పించారు.
శ్రీ స్వామివారు ఆధ్యాత్మిక గురువే కాక అనేక వ్యాధులను కూడా నయం చేయగలరు. 2002 సెప్టెంబరు 8 న కుర్తాళం నకు చెందిన శ్రీ శివ చిదానంద భారతి స్వామి వారు సన్యాసా దీక్ష ఇచ్చారు. అతనికి శ్రీ సిద్ధేశ్వరానంద భారతి స్వామి అని కొత్త పేరు పెట్టి తన వారసులుగా ప్రకటించారు. శ్రీ సిద్ధేశ్వరానంద భారతి స్వామి వారు 2002 డిసెంబరు 19 న దత్త జయంతి రోజున కుర్తాళం పీఠం సింహాసనాన్ని అధిష్టించారు. సనాతన హిందూ ధర్మాన్ని రక్షించడానికి భారతదేశంలో, విదేశాలలో హిందూ ధర్మ రక్షణా యజ్ఞాలను ప్రారంభించారు. కుర్తాళం పీఠం ఆవరణలో స్వర్గీయ వాసిరెడ్డి అప్పారావు స్మారక ధ్యానమందిరాన్ని ప్రారంభించాడు.
వీరు తమ 16 సంవత్సరాల ప్రాయంలో 1952లో మొట్టమొదటి అష్టావధానాన్ని గుంటూరు జిల్లా కొప్పరం గ్రామంలో నిర్వహించారు. అప్పటినుండి సుమారు 12 సంవత్సరాలు అనగా 1964 వరకు 200కు పైగా అవధానాలను ఆంధ్రదేశంలోను, ఆంధ్రేతర ప్రాంతాలలోను విజయవంతంగా చేశారు. ఇతని అవధానాలలో సమస్య, వర్ణన, నిషిద్ధాక్షరి, వ్యస్తాక్షరి, ఆశువు, ఆకాశపురాణము, అప్రస్తుత ప్రసంగము, న్యస్తాక్షరి అనే అంశాలు ఉండేవి. వీరి అవధానాలలోని పూరణలు కొన్ని మచ్చుకు క్రింద చదవండి. పూరణ: తేర్చిన తేనెయంచుఁ బ్రియదేవిని ముద్దిడ సిగ్గుదొంతరల్ పేర్చిన ఆమె మోమరుణబింబము పోలికనయ్యె నంత నా నేర్చినవాఁడు భక్తిసరణిన్ పలుగాటుల కింశుకంబులన్ అర్చన చేసె రాత్రిసమయమ్ముల భక్తుడు భానుబింబమున్ పూరణ: ఇవ్విధి మోముద్రిప్పి హృదయేశ్వరి! కోపము చేపెదేల? యే పువ్వులు తాల్పబోక విరబోసితివేల వినీలకైశికన్ నువ్వు వెలుంగు వెన్నెలవు నా ప్రియ నీ ముఖచంద్రబింబమన్ దివ్వె వెలుంగుచుండిన గదిన్ నలువంకల నిండె చీఁకటుల్ పూరణ: ద్రావిడులంచు కాదు మరి తానొక ఆర్యుఁడనంచుఁగాదు లో కావళి హింసపెట్టిన మహాకలుషాత్ములఁటంచు నంగనా జీవితముల్ వినాశనము చేసిన దుష్టులఁటంచు మృత్యువై రావణ కుంభకర్ణులకు, రాముఁడుపుట్టె గుణాభిరాముఁడై పూరణ: దాశరథి శాంతనిధి దయాధర్మరాజు భీముఁ డాహవస్ఫూర్తి గంభీరమూర్తి ఘనతరయశోర్జునుండు నయ్యినకులుండు కపటదుస్సహదేవాది గర్వహారి
పూరణ: శారద నీరదాంబరము చక్కఁగఁ దెల్లఁగ నారదేందు క ర్పూర సుధా ప్రపూర హిమ పూర తుషార పటీర హీర దిం డీర మనోజ్ఞకాంతి ప్రకటీకృతమై యలరారుచున్న ఆ కారముతో వెలుంగు ననఁగాఁ బలుకం దగు పృచ్ఛకాగ్రణీ!
సాహితీరూపకాలు
స్వామి వారు 30కి పైగా వివిధరకాలైన సాహితీరూపకాలకు రూపకల్పన చేయడమేగాక వాటిలో ప్రముఖ పాత్రలను నిర్వహించేవారు. భువనవిజయములో తిమ్మరుసు పాత్రను, త్రైలోక్యవిజయము, త్రిభువన విజయములలో శ్రీనాథుని పాత్రను అనేక పర్యాయాలు పోషించారు. ఇంద్రసభలో దేవగురువు బృహస్పతి పాత్రను పోషించారు. వీరు అమెరికా సందర్శించినప్పుడు అక్కడ న్యూయార్క్, పిట్స్‌బర్గ్, న్యూజెర్సీ, డెట్రాయిట్, డెన్వర్, చికాగో, శాన్‌ఫ్రాన్సిస్కో, లాస్ ఏంజెల్స్ మొదలైన చోట్ల భువనవిజయం, ఇంద్రసభ మొదలైన సాహిత్యరూపకాలను ప్రదర్శించారు.
రచనలు
స్వామివారి ఈ క్రింది రచనలు ప్రచురితమయ్యాయి. వీటిలో కొన్ని శ్రీ సిద్దేశ్వరానంద భారతి స్వామి గా మారిన తరువాత వ్రాసినవి.
సారస్వతసేవ
వీరు గుంటూరులో శ్రీనాథపీఠాన్ని స్థాపించి ఆ సంస్థకు అధ్యక్షులుగా పనిచేశారు. శ్రీనాథపీఠం ద్వారా అనేక సాహిత్య కార్యక్రమాలను చేపట్టారు. అనేక గ్రంథాలను ప్రచురించారు.
బిరుదులు, పురస్కారాలు
వీరికి అవధాని శేఖర, ఆశుకవి కేసరి, కవితా సుధాకర, సరస్వతీ కంఠాభరణ, సాహితీసార్వభౌమ, రూపక సమ్రాట్ మొదలైన బిరుదులు ఉన్నాయి. స్వామి వారు కనకాభిషేకము, సువర్ణ ఘంటా కంకణము, కవి గండపెండేరము మొదలైన సత్కారాలను ఎన్నో పొందారు.
బాహ్య లంకెలు
వర్గం:గుంటూరు జిల్లా కవులు వర్గం:యోగులు వర్గం:పీఠాధిపతులు వర్గం:ఆధ్యాత్మిక గురువులు వర్గం:1937 జననాలు వర్గం:గుంటూరు జిల్లా అవధానులు వర్గం:ప్రకాశం జిల్లా రచయితలు
జమ్మూ కాశ్మీర్ క్రికెట్ జట్టు
జమ్మూ కాశ్మీర్ క్రికెట్ జట్టు, జమ్మూకాశ్మీర్‌ కేంద్రపాలిత ప్రాంతంలో జమ్మూ కాశ్మీర్‌ క్రికెట్ అసోసియేషన్ నిర్వహిస్య్తున్న క్రికెట్ జట్టు. ఇది రంజీ ట్రోఫీలోని ఎలైట్ గ్రూప్ సిలో ఉంది. దీని ప్రధాన హోమ్ గ్రౌండ్ శ్రీనగర్‌లోని షేర్-ఇ-కశ్మీర్ స్టేడియం. ఇది జమ్మూలోని గాంధీ మెమోరియల్ సైన్స్ కాలేజ్ గ్రౌండ్‌లో కూడా ఆడుతుంది.
చరిత్ర
జమ్మూ కాశ్మీర్ తొలిసారిగా 1959-60లో రంజీ ట్రోఫీలో పాల్గొంది. ఇటీవలి సీజన్ల వరకు ఇది ఎల్లప్పుడూ బలహీన జట్లలో ఒకటిగా ఉండేది. 1982-83 సీజన్లో నాలుగు వికెట్ల తేడాతో సర్వీసెస్‌ను ఓడించి, ట్రోఫీలో దాని మొదటి విజయం సాధించింది. 2020 నవంబరు నాటికి ఇది రంజీలో 301 మ్యాచ్‌లు ఆడి, 32 సార్లు గెలిచి, 199 సార్లు ఓటమి పాలైంది.
ఇటీవలి సీజన్లలో జమ్మూ కాశ్మీర్ మరింత విజయవంతమైంది. 2013-14లో, జట్టు 10 సంవత్సరాలకు పైగా విరామం తర్వాత రంజీ ట్రోఫీలో నాకౌట్ దశకు అర్హత సాధించింది. 2001-02 సీజన్‌లో చివరిసారిగా నాకౌట్ దశకు అర్హత సాధించిన రాష్ట్ర జట్టు, లీగ్ రౌండ్‌లో నాలుగు పూర్తి విజయాలను సాధించి, నెట్ రన్ రేట్‌పై .001 పాయింట్లతో గోవాను వెనక్కి నెట్టి క్వార్టర్ ఫైనల్స్‌లో స్థానం సాధించింది. తర్వాత 2015-16లో పర్వేజ్ రసూల్ నేతృత్వంలోని జట్టు వాంఖడే స్టేడియంలో ముంబైని ఓడించింది. అయితే ఆ తర్వాతి సీజన్లలో ఆ జట్టు మళ్లీ లయ కోల్పోయింది. 2018-19 సీజన్‌లో, వారు ఆడిన తొమ్మిది గేమ్‌లలో మూడింటిని గెలిచి, గ్రూప్ C పాయింట్‌ల పట్టికలో ఆరవ స్థానంలో నిలిచారు.
సునీల్ జోషి గతంలో జట్టు కోచ్‌గా వ్యవహరించాడు. 2014లో, 2014-15లో రంజీ ట్రోఫీ ప్రిలిమ్ రౌండ్‌లలో వాంఖడే స్టేడియంలో రంజీ దిగ్గజం ముంబై క్రికెట్ జట్టును ఓడించడం ద్వారా జట్టు అతని ఆధ్వర్యంలో ప్రారంభ విజయాన్ని చవిచూసింది.
2018-19 సీజన్‌కు ముందు, జట్టు మెంటార్ కమ్ ప్లేయర్‌గా ఇర్ఫాన్ పఠాన్‌ను బోర్డు నియమించింది. డొమెస్టిక్ సీజన్ ప్రారంభానికి కొన్ని నెలల ముందు అతను జమ్మూ కాశ్మీర్ వెళ్లి అక్కడి యువకులతో గడిపాడు.
లక్కీ వట్నాని
లక్కీ వట్నాని (జననం 23 డిసెంబరు 1985) తెలంగాణ రాష్ట్రానికి చెందిన ప్రొఫెషనల్ స్నూకర్ క్రీడాకారుడు. కానీ స్నూకర్ కెరీర్ లో ఇంగ్లాండు షెఫీల్డ్ లో ఉన్నాడు.
జీవిత విషయాలు
లక్కీ 1985, డిసెంబరు 23న తెలంగాణ రాష్ట్ర రాజధాని హైదరాబాదు లో జన్మించాడు.
కెరీర్
లక్కీ షెఫీల్డ్ హలాం యూనివర్సిటీ నుండి బిజినెస్ అడ్మినిస్ట్రేషన్ లో గ్రాడ్యుయేట్ పట్టా పొందాడు. 2009లో బ్రిటిష్ విశ్వవిద్యాలయం స్నూకర్ ఛాంపియన్షిప్ బంగారు పతకం గెలుచుకున్నాడు.
2011లో, వరల్డ్ స్నూకర్ టూర్‌లో స్థానం సంపాదించాడు. వీసా సమస్యల కారణంగా లక్కీ అనేక పోటీలకు దూరమయ్యాడు. వరల్డ్ స్నూకర్ ఛాంపియన్‌షిప్ లో టాప్ 64 ని చేరుకోలేకపోవడం వల్ల సీజన్ చివరిలో పర్యటన నుండి తప్పుకున్నాడు.
2013 ప్రపంచ స్నూకర్ ఛాంపియన్‌షిప్ ప్రాధమిక రౌండ్లలో ఔత్సాహికుడిగా పోటీపడి, పాల్ వైక్స్ చేతిలో 5–3తో ఓడిపోయాడు.
అరుంధతీయ
thumb|194x194px|అరుంధతీయ కులం వంశపురుషునిగా భావించే జాంబవంతుడు
ఆంధ్ర ప్రదేశ్ షెడ్యూల్డు కులాల జాబితా లో 5వ కులం. దళితుల్లో ఉపకులస్తులైన అరుంధతీయులకు 3 శాతం రిజర్వేషన్‌ కల్పిస్తూ తమిళనాడు అసెంబ్లీ బిల్లును అమోదించింది. ఈ బిల్లు ప్రకారం ప్రభుత్వ, ప్రైవేటు విద్యా సంస్థల్లోనూ, రాష్ట్ర ప్రభుత్వ ఉద్యోగాల్లోనూ అరంధతీయులకు రిజర్వేషన్‌ వర్తిస్తుంది. మొత్తం దళితులకు 18 శాతం రిజర్వేషన్‌ ఉండగా అందులో అరుంధతీయులకు 3 శాతం వర్తింపచేశారు. జాంబవులు అనేది భారత ప్రభుత్వం ప్రకటించిన షెడ్యూల్డుకులాల జాబితాలో 29 వ కులం గా కనిపిస్తుంది, జాంభవులు, జాంబవాన్, అరుంధతీయ, అరుంధతీయులు అని వివిధ పేర్లతో పిలిచే షెడ్యూల్డు కులాల్లోని ఒక ఉపకులం ఆంధ్రప్రదేశ్ రాష్ట్రంలో ఈ కులస్థులు కనిపిస్తున్నారు. వీరు షెడ్యూల్డుకులాల జాబితాలో ఉన్నారు. వీరి ప్రధాన వృత్తి వ్యవసాయం. అయితే, మాదిగలకు పూజారులుగా వ్యవహరించేవారు. సాంస్కృతికంగా వీరికి చాలా చరిత్ర ఉంది. రామాయణంలో జాంబవంతుడుని వీరి వంశపురుషుడుగా చెప్పుకుంటారు. జాంబవపురాణం వీరి జీవితవిశేషాల్ని తెలుపుతుంది.
మూలాలు
వర్గం:కులాలు
సిర్గాపూర్ మండలం
సిర్గాపూర్ మండలం, తెలంగాణ రాష్ట్రం, సంగారెడ్డి జిల్లాలోని మండలం. . సిర్గాపూర్, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం నారాయణఖేడ్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో 17   రెవెన్యూ గ్రామాలు ఉన్నాయి.నిర్జన గ్రామాలు లేవు
కొత్త మండల కేంద్రంగా మార్పు
లోగడ సిర్గాపూర్ గ్రామ కేంద్రంగా మెదక్ జిల్లా,మెదక్ రెవెన్యూ డివిజను పరిధికి చెందిన కల్హేర్ మండలంలో ఉండేది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా సిర్గాపూర్ గ్రామాన్ని నూతన మండలంగా కల్హేర్ మండలంలోని 8 గ్రామాలను,కంగటి మండలంలోని 7 గ్రామాలను.,నారాయణఖేడ్ మండలంలోని ఒక గ్రామాన్ని విడగొట్టి 17 (1+16) గ్రామాలుతో, కొత్తగా ఏర్పడిన సంగారెడ్డి జిల్లా,నారాయణఖేడ్ రెవెన్యూ డివిజను పరిధికింద ఈ మండలాన్ని చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 121 చ.కి.మీ. కాగా, జనాభా 29,792. జనాభాలో పురుషులు 15,479 కాగా, స్త్రీల సంఖ్య 14,313. మండలంలో 5,746 గృహాలున్నాయి.
మూలాలు
వర్గం:2016 లో ఏర్పాటైన తెలంగాణ మండలాలు
బి.వి.రామన్
బి.వి.సుబ్రహ్మణ్య రామన్(1921-2006) ఒక కర్ణాటక సంగీత విద్వాంసుడు. ఇతడు తన కవల సోదరుడు బి.వి.లక్ష్మణన్(1921-1996)‌తో కలిసి ఆరు దశాబ్దాలకు పైగా కర్ణాటక సంగీత రంగంలో కృషిచేశాడు.
విశేషాలు
ఇతడు ఆంధ్రప్రదేశ్ రాష్ట్రం, అనంతపురం జిల్లా గుత్తి పట్టణంలో 1921లో జన్మించాడు. ఇతని కుటుంబం తమిళనాడు రాష్ట్రంలోని ఈరోడ్‌కు సమీపంలో ఉన్న భవాని గ్రామానికి చెందినది. ఇతని తండ్రి బి.వి.సుబ్రహ్మణ్య అయ్యర్ అప్పుడు గుత్తిలో డిప్యుటీ కలెక్టర్‌గా పనిచేసేవాడు. ఇతడు 1943లో అన్నామలై విశ్వవిద్యాలయం నుండి సంగీతభూషణ పట్టా తీసుకున్నాడు. ఇతడు, ఇతని సోదరుడు బి.వి.లక్ష్మణన్ కలిసి టైగర్ వరదాచారి వద్ద గురుకుల పద్ధతిలో సంగీత శిక్షణ పొందాడు. వీరు సంప్రదాయ పద్ధతిలో సంగీతం నేర్చుకున్నా తమకంటూ ఒక కొత్త బాణీని అలవరించుకున్నారు. వీరు ఛాయాగౌళ రాగం, సుప్రదీప రాగం వంటి అరుదైన రాగాలలో ఆలపించడంలో పేరుగడించారు. కంచి కామకోటి పీఠానికి ఆస్థాన విద్వాంసులుగా పనిచేశారు. ఈ కవల సోదరులు మనమదురై పట్టణంలో పాతిక సంవత్సరాలకు పైగా ప్రతియేటా "సదాశివ బ్రహ్మేంద సంగీతోత్సవాల"ను ఘనంగా నిర్వహించారు.
రామన్ గాయకుడిగా, స్వరకర్తగా, గురువుగా సంగీత సేవ చేశాడు. 1943 నుండి ఇతడు ఆకాశవాణిలో అనేక సంగీత కార్యక్రమాలను ఇచ్చాడు. అనేక వర్ణాలను, కృతులను, తిల్లానాలను స్వరపరిచాడు. ఎందరో విద్యార్థులను సంగీత కళాకారులుగా తీర్చిదిద్దాడు. తన సోదరునితో కలిసి అనేక గ్రామఫోన్ రికార్డులను, కేసెట్లను విడుదల చేశాడు.
పురస్కారాలు
ఇతడికి అనేక పురస్కారాలు లభించాయి. మద్రాసు సంగీత నాటక అకాడమీ "సంగీత కళాచార్య" బిరుదును ప్రదానం చేసింది. 1998వ సంవత్సరానికి కేంద్ర సంగీత నాటక అకాడమీ ఇతనికి కర్ణాటక సంగీతం గాత్ర విభాగంలో అవార్డును ఇచ్చింది. ఇంకా ఇతనికి "సంగీత జ్యోతి", "సంగీత జ్ఞానమణి", "గానకళా విశారద", "రామనామ గానరత్న", "ఇసై కాదల్" మొదలైన బిరుదులు ఉన్నాయి.
మరణం
ఇతడు తన 86వ యేట చెన్నైలో 2006, నవంబరు 27వ తేదీన మరణించాడు.
మూలాలు
వర్గం:1921 జననాలు వర్గం:సంగీత నాటక అకాడమీ అవార్డు గ్రహీతలు వర్గం:కర్ణాటక సంగీత విద్వాంసులు వర్గం:2006 మరణాలు
భగవద్గీత-అర్జునవిషాద యోగము
గమనిక
అర్జునవిషాద యోగము, భగవద్గీతలో మొదటి అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంథముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంథాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
'అర్జునవిషాద యోగములో ముఖ్య విషయాలు : అర్జునుడు కురుక్షేత్రంలో మొహరించి యున్నసేనలను చూశాడు. ప్రాణాలకు తెగించి యుద్ధానికి వచ్చిన బంధు, గురు, మిత్రులను చూశాడు. వీరందరినీ చంపుకొని రాజ్యం పొందడమా? అని మనసు వికలం అయ్యింది. కృష్ణా! నాకు ఏమీ తోచడం లేదు. కర్తవ్యాన్ని బోధించు - అని ప్రార్థించాడు.
ఆధ్యాయ సంగ్రహం
యుద్ధం ఆపమని వ్యాసుడు ధృతరాష్ట్రునికి హితవు చెప్పాడు. తాను అసహాయుడనని, ఆ పని తన వల్ల కాదని ధృతరాష్ట్రుడు విన్నవించుకొన్నాడు. కురుక్షేత్ర సంగ్రామం అనివార్యం అని గ్రహించిన తరువాత యుద్ధం విశేషాలు దర్శించడానికి, వివరించడానికి వీలుగా వ్యాసుడు సంజయునకు దివ్యమైన దృష్టి, అవగాహన, శీఘ్రగమనం వంటి శక్తులిచ్చాడు. వాటి సహాయంతో సంజయుడు ధృతరాష్ట్రుడికి భూమండలం విశేషాలు దర్శించి వివరించాడు. తరువాత రాజు ఆనతిపై యుద్ధభూమికి వెళ్ళాడు.
అలా వెళ్ళిన సంజయుడు పది రోజులకు గాని తిరిగి రాలేదు. వస్తూనే మహావీరుడు భీష్మ పితామహుడు రణభూమిలో కూలి అంపశయ్యపై విశ్రమించాడని చెప్పాడు. అది విని ధృతరాష్ట్రుడు దుఃఖించాడు. పిదప ధృతరాష్ట్రుడు మొదటినుండి యుద్ధం గురించి చెప్పమని సంజయుడిని ఇలా అడిగాడు. ఇదే భగవద్గీతలో మొదటి శ్లోకం. అప్పుడు సంజయుడు ఈ విధంగా చెప్పసాగాడు.
వ్యూహాలు తీరియున్న సేనను చూసి దుర్యోధనుడు ఆచార్య ద్రోణుని వద్దకు వెళ్ళి ఇరు పక్షాలలో మహాయోధుల గురించి ప్రస్తావించాడు. "పాండవుల పక్షాన సాత్యకి, విరాటుడు, ద్రుపదుడు, ధృష్ట కేతువు, చేకితానుడు, కాశీరాజు, పురుజిత్తు, కుంతి భోజుడు, శైబ్యుడు, యుధామన్యుడు, ఉత్తమౌజుడు, అభిమన్యుడు, ఐదుగురు ద్రౌపది పుత్రులు (ప్రతివింధ్యుడు, సుతసోముడు, శ్రుతకర్ముడు, శతానీకుడు, శ్రుతసేనుడు) వంటి మహావీరులున్నారు. మన (కౌరవ) పక్షాన తమరు (ద్రోణుడు), భీష్ముడు, కర్ణుడు, కృపుడు, అశ్వత్థామ, వికర్ణుడు, భూరిశ్రవుడు వంటి మహావీరులున్నారు. అంతా జీవితాలను పణంగా పెట్టి యుద్ధరంగానికి వచ్చారు. భీముని రక్షణలో ఉన్న పాండవ సేనకంటే భీష్ముని రక్షణలో ఉన్న కౌరవ సేన అపరిమితము, అజేయము. కనుక అందరూ భీష్ముని రక్షించడానికి సావధానంగా ఉండాలి" - అని దుర్యోధనుడు ద్రోణుడితో అన్నారు.
కురువృద్ధుడు, పితామహుడు అగు భీష్ముడు సింహనాదం చేస్తూ శంఖాన్ని పూరించాడు. కృష్ణుడు పాంచజన్య శంఖాన్నీ, అర్జునుడు దేవదత్త శంఖాన్నీ అలాగే ఇతరులు తమతమ శంఖాలనూ పూరించారు. భేరీ భాంకారాలతో యుద్ధరంగం దద్ధరిల్లింది.
అప్పుడు కౌరవులబలం, వారిలోని యోధుల గురించి తెలుసుకొనే నిమిత్తం కపిధ్వజుడైన అర్జునుడు తన బావ, సారథి ఐన శ్రీకృష్ణుడితో తమ రథాన్ని రెండు సేనల మధ్యకు నడపమని చెప్పాడు. కృష్ణుడు అలానే చేసాడు. అప్పుడు అర్జునుడు కౌరవులలోని తన పెదనాన్న బిడ్డలను, గురువులను, వయోవృద్ధులను అనగా భీష్ముడు, ద్రోణుడు, కృపాచార్యుడు మొదలగు పెద్దలను చూశాడు.
వారిని చూడగానే గుండె కరిగిపోయి అర్జునుడు కృష్ణునితో ఈ విధంగా అన్నాడు. "కృష్ణా! అందరూ మనవాళ్ళే, వారిలో కొందరు పూజ్యనీయులు. ఈ స్వజనాన్ని చూస్తుంటే నా శరీరావయవాలు పట్టు తప్పుతున్నాయి. నోరు ఎండిపోతున్నది. గాండీవం చేజారుతున్నది. బంధుమిత్రులకోసమే మనం రాజ్య భోగాలు కోరుకుంటాం. అలాంటి బంధుమిత్రులే ఇక్కడ ప్రాణాలను వదులుకోడానికి సిద్ధంగా ఉన్నారు. వారినందరినీ రాజ్యం కొరకు చంపి నేను ఏవిధంగా సుఖపడగలను? అయినా జయాపజయాలు దైవాధీనాలు కదా. ఎవరు గెలుస్తారో తెలియదు. యుద్ధం కారణం చేత కుల క్షయం సంభవిస్తుంది. అయ్యో రాజ్య సుఖ లోభం కారణంగా స్వజనులను చంపే ఘోర పాపకృత్యానికి ఒడిగట్టాము కదా? ఇది దారుణం. వారు నన్ను చంపినా నేను మాత్రం వారిని చంపను. దుఃఖం చేత నేను, నా అవయవాలు స్థిమితం కోల్పోతున్నాయి" అని అంటూ తన ధనుర్బాణాలు వదిలివేసి దుఃఖించసాగాడు.
కొన్ని ముఖ్య శ్లోకాలు, వ్యాఖ్యలు
అర్జునుని విషాదానికి కారణం పై శ్లోకాలలో ఉంది - ఓ కృష్ణా! నేను జయం కోరను, రాజ్యం కాని సుఖాలు కాని కోరను. గోవిందా! రాజ్యం వలన కాని, భోగాల వలన కాని, జీవించడం వలన కాని ప్రయోజనం ఏమిటి? ఎవరికోసం మనం రాజ్యాన్ని, సుఖ భోగాన్ని కోరుకుంటామో వారు ప్రాణాలను, సంపదలను త్యజించి ఇక్కడ నిలబడి ఉన్నారు. ఆచార్యులు, తండ్రులు, పుత్రులు, అలాగే తాతలూ, మేనమామలూ, మామలూ, మనుమలూ, బావమరుదులూ, వియ్యంకులూ మొదలైన వారు. మధుసూదనా; నేను చంపబడినప్పటికీ, త్రిలోక అధిపత్యానికైనా వీరిని చంపడానికి ఇష్టపడను. ఇక భూలోక రాజ్యం కోసం చంపుతానా? జనార్ధనా! దృతరాష్ట్ర కుమారులను చంపడం వలన మనకి ఏమి సంతోషం కలుగుతుంది? చంపినా మనకి పాపమే వస్తుంది. అందువలన బంధు సమేతులైన దార్తరాష్ట్రులను చంపడం తగదు. మన వాళ్ళను చంపడం వలన మనం ఎలా సుఖపడ గలము?
రీతు వర్మ
రీతు వర్మ (జననం:10 మార్చి 1990 ) తెలుగు సినిమా నటి. కేన్స్ చిత్రోత్సవంలో ప్రదర్శితమైన అనుకోకుండా షార్ట్ ఫిల్మ్ లో చేసిన నటనకు గాను ఆమె పేరొందింది. ఇంజనీరింగ్ పూర్తిచేసిన రీతు షార్ట్ ఫిలింస్ ద్వారా సినిమాల్లో కెరీర్ ప్రారంభించింది. పెళ్ళిచూపులు (2016) సినిమాలో కథానాయిక పాత్రతో ప్రేక్షకుల ప్రశంసలు అందుకున్నది.
నేపధ్యం
రీతు వర్మ 1990 మార్చి 10న హైదరాబాద్ లో జ‌న్మించింది. ఆమె మల్లారెడ్డి ఇంజనీరింగ్ కళాశాలలో బ్యాచిలర్ డిగ్రీ పూర్తిచేసింది. ఇంజనీరింగ్ అనంతరం డాబర్ గులాబరీ మిస్ రోజ్ గ్లో పేజెంట్ పోటీల్లో పాల్గొని రెండవ స్థానం పొందింది.
కెరీర్
రీతు వర్మ అనుకోకుండా షార్ట్ ఫిల్మ్ లో నటించడంతో పేరు పొందింది. ఈ షార్ట్ ఫిల్మ్ 2012లో 48HR ఫిల్మ్ ప్రాజెక్ట్ కాంపిటేషన్ లో ఉత్తమ చిత్రంగా గెలుపొందింది, ఇందులో నటనకు రీతు వర్మ ఉత్తమ నటిగానూ పురస్కారాన్ని పొందింది. 2013లో సినిమా కేన్స్ షార్ట్ ఫిల్మ్ కార్నర్ లో ప్రదర్శితమైంది.
అనుకోకుండాలో నటించాకా, ఆమె తొలిగా తెలుగు సినిమా పరిశ్రమలో నటించడం ప్రారంభించింది. ప్రేమ ఇష్క్ కాదల్ నటిగా ఆమెకు తొలి సినిమా, అందులో కాస్ట్యూం డిజైనర్ పాత్రను పోషించింది.. తర్వాత నా రాకుమారుడు సినిమాలోనూ, ఆపైన ఎవడే సుబ్రహ్మణ్యంలోనూ నటించింది.. చిన, పిరై తేడియ నాట్కల్ అన్న తమిళ సినిమాల్లోనూ నటితున్నది. 2016లో విజయ్ దేవరకొండ కథానాయకునిగా పెళ్ళిచూపులు సినిమాకు కథానాయిక పాత్ర పోషించింది.. ఈ సినిమాలో ఆమె పాత్ర కీలకమైనది కావడం, ఆమె మంచి నటన కనబరడంతో ప్రశంసలు పొందింది.
బయటి లింకులు
వర్గం:1990 జననాలు వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:తెలుగువారిలో సంగీతకారులు వర్గం:హైదరాబాదు జిల్లా సినిమా నటీమణులు
పహిల్వాన్
పహిల్వాన్ 2019లో విడుదలైన తెలుగు సినిమా. ఆర్‌.ఆర్‌.ఆర్‌. మోషన్‌ పిక్చర్స్‌, వారాహి చలనచిత్రం బ్యానర్ల పై స్వప్న కృష్ణ నిర్మించిన ఈ సినిమాకు ఎస్‌. కృష్ణ దర్శకత్వం వహించాడు. సుదీప్‌, ఆకాంక్ష సింగ్‌, సునీల్‌ శెట్టి, కబీర్‌ దుహన్‌ సింగ్‌, అవినాష్‌, సుషాంత్‌ సింగ్‌ ప్రధాన పాత్రల్లో నటించిన ఈ సినిమా సెప్టెంబరు 12, 2019న విడుదలైంది.
కథ
కృష్ణ (సుదీప్) ఓ అనాథ. అతడిని కుస్తీ పహిల్వాన్ శంకర్ (సునీల్ శెట్టి) చేరదీస్తాడు. చిన్నతనం నుంచి తన దగ్గరే ఉంచుకొని పెంచి పెద్ద చేస్తాడు. సుదీప్ చిన్నప్పటి నుంచి కుస్తీ వాతావరణంలో పెరగడం వలన గురువు దగ్గర ఆ విద్యను నేర్చుకుంటాడు. కుస్తీ పోటీల్లో మంచి పేరు తెచ్చుకుంటాడు. ఈ సమయంలో కృష్ణ (సుదీప్) ఆకాంక్ష సింగ్ తో ప్రేమలో పడి కుస్తీని నిర్లక్ష్యం చేస్తాడు. ఈ విషయం తెలిసిన శంకర్ (సునీల్ శెట్టి) మందలించినా వినకుండా ఆకాంక్ష సింగ్ ను వివాహం చేసుకుంటాడు. ఇదంతా అతని గురువు శంకర్ కి నచ్చదు తన దగ్గర నేర్చుకున్న కుస్తీని ఎక్కడ ప్రదర్శించవద్దని చెప్పి, కృష్ణను ఇంటి నుంచి పంపించేస్తాడు. గురువు ఆజ్ఞను జవదాటని కృష్ణ అక్కడి నుంచి దూరంగాదూరంగా వెళ్ళి బాక్సింగ్ ఛాంపియన్ ఎలా అయ్యాడు..? అనేదే మిగతా సినిమా కథ.
మూలాలు
వర్గం:2019 తెలుగు సినిమాలు
సుల్తాన్‌పూర్ మజ్రా శాసనసభ నియోజకవర్గం
సుల్తాన్‌పూర్ మజ్రా	 శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం నార్త్ వెస్ట్ ఢిల్లీ జిల్లా, నార్త్ వెస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
మూలాలు
వర్గం:ఢిల్లీ శాసనసభ నియోజకవర్గాలు
ఉందానగర్ రైల్వేస్టేషన్
ఉందానగర్ రైల్వేస్టేషన్‌, హైదరాబాదులోని ఒక రైల్వే స్టేషను. ఇది హైదరాబాదు-బెంగుళూరు జాతీయ రహదారిపై, రాజీవ్ గాంధీ అంతర్జాతీయ విమానాశ్రయానికి ఆరు కిలోమీటర్ల దూరంలో ఉంది.
ఇది కాచిగూడ - బెంగళూరు రైలుమార్గములో కాచిగూడకు సమీపములో ఒక రైల్వేస్టేషను. మూడు ఫ్లాట్ఫార్మ్స్ తో ఉన్న ఈ స్టేషన్ ద్వారా 22 రైళ్ళు ప్రతి రోజు వెళుతూ ఉంటాయి. ఉందానగర్ స్టేషన్ నుంచి ప్రతిరోజు ఏడు రైళ్ళు బయలుదేరతాయి. సామాన్య ప్రజానీకం ఇప్పటికి శంషాబాద్ స్టేషన్ అని అంటారు. ప్రస్తుతము బ్రాడ్గేజి మార్గముగా ఉన్న ఈ మార్గమును  రైల్వే శాఖ వారు  డబ్లింగ్,  విద్యుత్కీకరణ మార్గముగా తీర్చిదిత్తున్నారు. దీనితో రైళ్ల వేగం పెరగడమే గాక ఈ మార్గం ద్వారా  నిత్యం ప్రయాణం చేసే వారికి  సమయము కలిసి రావడము,మరికొన్ని కొత్త  రైళ్ళు రావడానికి ఆస్కారం ఉన్నది ఇక్కడనుండి సికింద్రాబాదు, ఫలక్ నుమా ప్రాంతాలకు యమ్.యమ్.టి.యస్ సదుపాయము ఉన్నది.
మూలాలు
వర్గం:తెలంగాణ రైల్వే స్టేషన్లు వర్గం:హైదరాబాదు రైల్వే స్టేషన్లు
నాదిర్‌గుల్ ఎయిర్‌ఫీల్డ్
నాదిర్‌గుల్ ఎయిర్‌ఫీల్డ్, తెలంగాణ రాష్ట్ర రాజధాని హైదరాబాదు నగరంలో ఉన్న ఎయిర్‌ఫీల్డ్. నాగార్జున సాగర్ హైవేపై 12 కి.మీ.ల దూరంలో ఉన్న ఈ ఎయిర్‌ఫీల్డ్ లో పైలట్లకు శిక్షణ ఇస్తుంటారు.
వివరాలు
తెలంగాణ స్టేట్ ఏవియేషన్ అకాడమీ, ఫ్లైటెక్ ఏవియేషన్ అకాడమీ, రాజీవ్ గాంధీ ఏవియేషన్ అకాడమీ మొదలైనవి తమతమ పైలట్‌లకు శిక్షణ ఇవ్వడానికి దీనిని ఉపయోగిస్తాయి. ఫ్లైటెక్ ఏవియేషన్‌కు నాదిర్‌గుల్‌లో సొంత హ్యాంగర్ ఉంది. ఈ ఎయిర్‌ఫీల్డ్‌లో 14/32 రన్‌వే మాత్రమే ఉంది. ట్రైనీలు ఎక్కువగా సెస్నా 152, సెస్నా 172 వంటి సింగిల్ ఇంజన్ గల విమానాలను నడుపుతారు. సర్క్యూట్ ఎత్తు 2600'. అలాగే, ఎయిర్‌ఫీల్డ్‌లో ప్రత్యేకమైన ఎయిర్ ట్రాఫిక్ కంట్రోల్ లేదు.
ప్రస్తుతం
శంషాబాద్‌లో అంతర్జాతీయ విమానాశ్రయం ప్రారంభించిన తర్వాత, పైలట్ల శిక్షణ కార్యకలాపాలన్నింటినీ బేగంపేట విమానాశ్రయానికి మార్చబడ్డాయి. అయినప్పటికీ, ఇక్కడ కూడా అప్పుడప్పుడు శిక్షణ ఇస్తుంటారు.
బయటి లింకులు
వర్గం:తెలంగాణ విమానాశ్రయాలు వర్గం:హైదరాబాదు
బుద్గాం
బుద్గాం (ఆంగ్లం: Budgam) భారతదేశంలోని జమ్మూ కాశ్మీర్ కేంద్ర భూభాగంలో బుద్గాం ఒక జిల్లా కేంద్రం. బుద్గాం జిల్లాలో ఇది నగర పంచాయితీ హోదా కలిగిన ఒక పట్టణం. బుద్గాం నగరాన్ని 14 వార్డులుగా విభజించారు, వీటికి ప్రతి 5 సంవత్సరాలకు ఎన్నికలు జరుగుతాయి.
రవాణా సౌకర్యాలు
రోడ్డు మార్గం
రైల్వే స్టేషన్లు
బుద్గాంకు జమ్మూ- బారాముల్లా, మఝోం రైల్వే స్టేషను అనే రెండు రైల్వే స్టేషన్లు ఉన్నాయి.
కొటికలపూడి సీతమ్మ
కొటికలపూడి సీతమ్మ (1874 - 1936) ప్రముఖ రచయిత్రి. సంఘ సంస్కర్త.
ఈమె అబ్బూరి సుబ్బారావు గారి కుమార్తె; కొటికలపూడి రామారావు  గారి భార్య. భర్త ఉద్యోగరీత్యా రాజమండ్రిలో చాలాకాలం నివసించారు. ఆకాలంలో కందుకూరి వీరేశలింగం గార్కి శుశ్రూషచేసి, వారినుండి తెలుగు భాషలోని మెళకువలు తెలుసుకొని మంచి కవయిత్రిగా పరిణమించారు. వీరేశలింగం గార్కి స్త్రీవిద్య విషయంలో తోడ్పడ్డారు. ఈమె సావిత్రి అనే పత్రికను కొంతకాలం నిర్వహించారు. ఈమె కుమార్తె కానుకొల్లు చంద్రమతి కూడా మంచి రచయిత్రి. ఆమె 1961లో గృహలక్ష్మి స్వర్ణకంకణం గైకొంది.కొల్లిపర మండలం జెముడుపాడు ఈమె స్వగ్రామం.
బాహ్య లంకెలు
వర్గం:1874 జననాలు వర్గం:1936 మరణాలు వర్గం:తెలుగు రచయిత్రులు
సారాలంకారం
సారాలంకారం తెలుగు భాషలో ఒక అలంకారము.
వర్గం:అలంకారములు
ఛాయాదేవి (తెలుగు నటి)
ఛాయాదేవి సుప్రసిద్ధ తెలుగు సినిమా నటీమణి. ఛాయాదేవి 1928 గుంటూరులో జన్మించారు. ఛాయాదేవి గారు 1983 సెప్టెంబర్ 4న పరమపదించారు. thumb
మూలాలు
వర్గం:తెలుగు సినిమా నటీమణులు వర్గం:తెలుగు సినిమా వ్యాసాల విస్తరణ ప్రాజెక్టు
తోటవలస (అనంతగిరి)
ఇది మండల కేంద్రమైన అనంతగిరి నుండి 22 కి. మీ. దూరం లోను, సమీప పట్టణమైన విశాఖపట్నం నుండి 71 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 9 ఇళ్లతో, 40 జనాభాతో 51 హెక్టార్లలో విస్తరించి ఉంది. గ్రామంలో మగవారి సంఖ్య 23, ఆడవారి సంఖ్య 17. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 40. గ్రామ జనగణన లొకేషన్ కోడ్ 584242 .పిన్ కోడ్: 535145.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
సమీప బాలబడి శృంగవరపుకోటలోను,ప్రాథమిక పాఠశాల, ప్రాథమికోన్నత పాఠశాల, మాధ్యమిక పాఠశాల‌లు శివలింగాపురంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల శృంగవరపుకోటలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల విశాఖపట్నంలో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. పబ్లిక్ ఫోన్ ఆఫీసు, మొబైల్ ఫోన్ గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. రాష్ట్ర రహదారి, ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
వెలుపలి లంకెలు
వర్గం:అనంతగిరి మండలంలోని గ్రామాలు
గౌహర్ సుల్తానా
గౌహర్ సుల్తానా (జననం 31 మార్చి 1988) తెలంగాణ రాష్ట్రానికి చెందిన భారతీయ క్రికెటర్. అంతర్జాతీయ క్రికెట్ లో భారతదేశ అండర్ -21 మహిళల జట్టుకు, భారత జాతీయ మహిళా క్రికెట్ జట్టుకు ప్రాతినిధ్యం వహించింది. లెఫ్ట్ ఆర్మ్ ఆర్థడాక్స్ స్పిన్ బౌలర్.
జీవిత విషయాలు
సుల్తానా 1988, మార్చి 31న తెలంగాణ రాష్ట్ర రాజధాని హైదరాబాద్‌లో జన్మించింది.
ఇతర రికార్డులు
అమితా శర్మతో కలిసి అత్యధిక 10వ వికెట్ భాగస్వామ్య రికార్డును సాధించింది.
బయటి లింకులు
వర్గం:1988 జననాలు వర్గం:జీవిస్తున్న ప్రజలు వర్గం:క్రికెట్ క్రీడాకారులు వర్గం:హైదరాబాదు జిల్లా మహిళా క్రీడాకారులు
అంతర్జాతీయ యువ దినోత్సవం
alt=ఉత్తర కొరియాలో అంతర్జాతీయ యువజన దినోత్సవ వేడుకలు|thumb|ఉత్తర కొరియాలో అంతర్జాతీయ యువజన దినోత్సవ వేడుకలు అంతర్జాతీయ యువజన దినోత్సవమును ప్రతి సంవత్సరం ఆగస్టు 12 న జరుపుకుంటారు. ఐక్యరాజ్యసమితి యువత కోసం చేపట్టిన ప్రపంచ కార్యాచరణ కార్యక్రమం పట్ల యువతకు అవగాహన కలిగించేందుకు అంతర్జాతీయ యువజన దినోత్సవాన్ని ప్రకటించింది. మొదటి అంతర్జాతీయ యువజన దినోత్సవం 2000 ఆగస్టు 12 లో జరిగింది. ధరిత్రీ దినోత్సవం వంటి ఇతర రాజకీయ అవగాహన దినోత్సవాల మాదిరిగా ఈ దినోత్సవమును జరుపుకోవడం వలన యువత దృష్టిని ఆకర్షించడం ద్వారా ప్రయోజనం చేకూరుతుంది. సాంస్కృతిక, చట్టపరమైన సమస్యల ద్వారా అపాయంలో చిక్కుకున్న జనాభాకు ఇటువంటి దినోత్సవాల అవసరం ఉంది.
ఇది ప్రపంచ యువజన దినోత్సవం (వరల్డ్ యూత్ డే) అని తికమక పడరాదు. (It is not to be confused with World Youth Day)
ఎంచుకోబడిన తేదీ
అంతర్జాతీయ యువజన దినోత్సవం (ఇంటర్నేషనల్ యూత్ డే) ప్రతి సంవత్సరం ఆగస్టు 12 న జరుపుకుంటారు. ఇది 1999లో ఐక్యరాజ్యసమితి తీర్మానం 54/120 అనుసరణ ద్వారా రూపొందించబడింది. .